Ob jez des Fenomen wiakli a faschdekda Genitif is, oda oafoch duach s Weglossn fum Objekt entschdaundn is (zB zweng maina Peason, foada maina Seitn, …), is a Soch iwa de ma schdraidn kintad. De Konstrukzion wiad auf jedn Foi fu de mearan Schbrecha ois gauns tipisch fia s Boarisch aigschduft und ghead zu an oaginal boarischn Dialekt umbedingt dazua, obwoi ma song muas, das dea preposizionale Genitif heit maistns neta mea in beschdimte Frasn oda Redewenungen fawent wiad.